***Evangelion 3.0 You Can (Not) Redo*** (ญี่ปุ่น: ヱヴァンゲリオン新劇場版：Q; โรมาจิ: *เอะวานเกริอง ชินเกะกิโจบัง: คีว*) เป็นภาพยนตร์ชุดของ*อีวานเกเลียน* โดยในการฉายในญี่ปุ่น ได้ทำรายได้กว่า 5,000 ล้านเยน ถือเป็นรายได้สูงที่สุดนับจากที่มีการสร้าง ภาพยนตร์อนิเมะอีวานเกเลียน และมีรอบฉายนานข้ามปี นอกจากประสบความสำเร็จทางด้านรายได้แล้ว ผู้กำกับ ฮิเดะอะกิ อันโนะ ยังได้รับรางวัล ผู้กำกับแอนิเมชั่นยอดเยี่ยม จากงาน Japan Movie Critics Award ครั้งที่ 22 อีกด้วย

เนื้อเรื่อง
-----------

นักบินที่สอง *อาสึกะ* และ และนักบินที่สี่ *มารี* ได้รับภารกิจในการนำอีวา-02 และ 08 ขึ้นสู่วงโคจรของโลก เพื่อทำการชิงกระสวยอวกาศที่ด้านในมี อีวา-01 กับ อิคาริ ชินจิที่อยู่ในภาวะจำศีลอยู่กลับคืนมา ระหว่างปฏิบัติการก็ถูกขัดขวางจาก อีวา มาร์ค-06 ติดตั้งระบบโดรนของเซเลอ การปะทะทำให้อีวา-01 ตื่นขึ้น และทำลายโดรนไปทั้งหมด จากนั้นทั้งสองจึงร่อนสู่พื้นโลก

ชินจิตื่นขึ้นมาบนเตียงเข็น ในสภาพที่ตัวเองถูกพันธนาการและมีเจ้าหน้าที่ควบคุมตัว เขาพบว่าตัวเองอยู่บนเรือเหาะขนาดใหญ่ชื่อว่า *วุนเดอร์* ซึ่งใช้พลังงานจาก อีวา-01 และตัวเองก็หลับไป 14 ปี เพื่อป้องกันอีวา-01 จากการตื่น จึงต้องใส่ปลอกคอระเบิดตัวเองไว้กับชินจิ ทุกคนที่เขาเคยรู้จักทำตัวเย็นชาและห่างเหินกับเขา บัดนี้เธอเป็นผู้นำขององค์กร *วิลเลอ* มีเป้าหมายในการทำลายเนิร์ฟ ระหว่างนั้นเอง เรย์ ได้ขับอีวามาร์ค-09 ซึ่งเป็นภาชนะของอดัมมาช่วยชินจิ ชินจิเลือกที่จะหนีไปกับเรย์ ชินจิมาถึงกองบัญชาการชั้นในของเนิร์ฟที่ตอนนี้ลอยขึ้นไปอยู่บนฟ้า เก็นโดพ่อของเขาบอกว่าให้ชินจิเตรียมตัวขึ้นไปขับอีวา-13 คู่กับเด็กหนุ่มคนหนึ่ง ชินจิพยายามเข้าหาเรย์และพยายามชวนคุยถึงเรื่องที่ผ่านๆมาแต่ก็ไม่ได้รับการตอบสนอง ชินจิที่เหงาจึงได้รู้จักกับคาโอรุ เด็กคนที่เขาจะต้องขึ้นไปขับอีวาด้วย คาโอรุใจดีกับชินจิมาก นั่นเองทำให้ชินจิเปิดใจและสนิทกับคาโอรุมาก เลิกคิดเรื่องในอดีตไปชั่วขณะ อย่างไรก็ตาม ชินจิอดเก็บความสงใสไม่ได้จึงถามคาโอรุถึงสถานการณ์ในปัจจุบัน คาโอรุจึงพาชินจิไปเห็นสภาพของโลกภายนอก โลกสีแดงฉานที่เต็มไปด้วยซากปรักหักพังของบ้านเรือนและซากของอีวานับไม่ถ้วน ทั้งหมดเกิดขึ้นจาก 3rd impact เมื่อ 14 ปีก่อนซึ่งเกิดขึ้นระหว่างที่ชินจิติดอยู่ในอีวา-01 ภายหลังจากการเกิด Near 3rd impact ที่ชินจิเป็นคนก่อ ชินจิกลับมาอยู่ในสภาพซึมเศร้าอีกครั้ง อีกทั้ง รองผบ.เนิร์ฟ ศาสตราจารย์ฟุยูสึกิ ยังมาเล่าความจริงเกี่ยวกับแม่ และตัวตนของเรย์ให้ชินจิฟัง สภาพจิตใจของชินจิยิ่งเลวร้ายไปกว่าเดิม ชินจิกลับมาดีขึ้นหลังได้คาโอรุมาปลอบและให้ความหวังว่า หากลงไปดึงหอกลองกินุสและแคซิอุสที่ปักร่างลิลิธในเซ็นทรัลด็อกมามาได้ ก็จะเป็นการฟื้นฟูโลก

ชินจิและคาโอรุที่ขับอีวา-13 ลงไปยังเซ็นทรัลดอกมาพร้อมกับเรย์ที่ขับอีวามาร์ค-09 คอยคุ้มกัน ทั้งสองได้พบกับศพของลิลิธพร้อมอีวา มาร์ค-06 ที่แทงหอกทะรุร่างตนเองอยู่ แต่คาโอรุกลับพบว่า หอกสองเล่มที่ควรจะแตกต่างกันกลับมีสภาพเหมือนกัน ระหว่างนั้น อาสึกะและ มารีเข้ามาขัดขวาง คาโอรุรู้สึกไม่ดีจึงเอ่ยปากให้ชินจิล้มเลิกแผนการณ์ ชินจิไม่ยอมฟังกลับดึงหอกทั้งสองเล่มออก ร่างของลิลิธสลายไป อีวามาร์ค-06 กลายเป็นเทวทูตตนที่ 12 ระบบดัมมี่ของเซเลอเข้าควบคุมอีวามาร์ค-09 คาโอรุกลายเป็นเทวทูตตนที่ 13 จากนั้นเทวทูตตนที่ 12 สังเวยตัวเองแก่อีวา-13 ทำให้อีวา-13 วิวัฒนาการไปสู่ร่างพระเจ้า ประตูแห่งกัฟเปิดออกเพื่อชำระล้างโลก เป็นจุดเริ่มต้น 4th impact

ยานวุนเดอร์เข้าโจมตีอีวา-13 ในร่างวิวัฒนาการ แต่ก็โดนขัดขวางโดยอีวา มาร์ค-09 อาสึกะสามารถทำลายมาร์ค-09 ลงได้ ในขณะที่คาโอรุได้ปักหอกลองกินุสลงบนร่างอีวา-13 และยอมตายเพื่อปิดประตูแห่งกัฟ อย่างไรก็ตาม อีวา-13 ยังคงทำงานอยู่ทำให้ประตูแห่งกัพไม่ปิด มารีจึงเข้าไปช่วยชินจิออกมาจากอีวา-13 นั่นเองทำให้อีวา-13 หยุดทำงานและประตูแห่งกัฟปิดตัวลง ชินจิถูกอาสึกะพาออกมาจากเอ็นทรีปลั๊กในสภาพที่เหม่อลอย 

### รางวัลและการเข้าชิง

| ปี ค.ศ. | รางวัล | ข้อมูล | รายละเอียด |
| --- | --- | --- | --- |
| 2013 | Japan Academy Award ครั้งที่ 36 | แอนิเมชันแห่งปี | เสนอชื่อเข้าชิง |
| Sitges Catalonian International Film Festival ครั้งที่ 46 - Anima't Award | ภาพยนตร์อนิเมะยอดเยี่ยม | เสนอชื่อเข้าชิง |
|

อ้างอิง
-------

1. ↑  "「ヱヴァQ」上映終了、最終興行収入52.6億円に". *映画.com ニュース*. 映画.com. 2013-4-29. สืบค้นเมื่อ 2014-3-8. `{{cite web}}`: ตรวจสอบค่าวันที่ใน: `|accessdate=` และ `|date=` (help)

แหล่งข้อมูลอื่น
---------------

* เว็บไซต์ทางการ (ญี่ปุ่น)
* *อีวานเกเลียน: 3.0 You Can Redo* ที่อินเทอร์เน็ตมูวีเดตาเบส
* *อีวานเกเลียน: 3.0 You Can (Not) Redo* (ภาพยนตร์) ที่เครือข่ายข่าวอนิเมะ

* Official Yahoo Website เก็บถาวร 2011-08-15 ที่ เวย์แบ็กแมชชีน (ญี่ปุ่น)

| * ด
* ค
* ก
*อีวานเกเลียน* โดย ฮิเดอากิ อันโนะ |
| --- |
| สื่อ | 

|  |
| --- |
| 
* อนิเมะ
	+ รายชื่อตอน
* มังงะ
	+ รายชื่อตอน
* *Angelic Days*
* *Petit Eva: Evangelion@School*
* *บันทึกสงครามเทวทูต*

 |
| ภาพยนตร์ | 
* *จุติภาค*
* *ปัจฉิมภาค*
* *รีบิวด์ออฟอีวานเกเลียน*
	+ *1.0*
	+ *2.0*
	+ *3.0*
	+ *3.0+1.0*

 |
| วีดีโอเกม | 
* *Ayanami Raising Project*
* *โครงการพัฒนาอิคาริ ชินจิ*
* *Iron Maiden*
	+ *2nd*
* *Neon Genesis Evangelion*
	+ *2*
* *Shinji and Good Friends*
* *Battle Orchestra*
* *Misato Katsuragi's Reporting Plan*

 |
| เพลงประกอบ | 
* "A Cruel Angel's Thesis"
* "Fly Me to the Moon"
* "Beautiful World"
* "Sakura Nagashi"
* "An die Freude"
* Grand Unification

 |

 |
| สตูดิโอ | 
* Gainax
* Khara
* Production I.G
* Tatsunoko
* Xebec

 |
| ตัวละครหลัก | 
* อิการิ ชินจิ
* อายานามิ เรย์
* โซรีว อาสึกะ
* คัตสึรางิ มิซาโตะ
* อิการิ เก็นโด
* นางิสะ คาโอรุ

 |
| รายชื่อตอน  **·**  รายชื่อตัวละครและเทวทูต  **·**  อภิธานศัพท์ |